Na temelju članka 86. stavka 3. Zakona o prostornom uređenju („Narodne novine“ br. 153/13, 65/17, 114/18, 39/19, 98/19, 67/23 i 155/25) i članka 38. Statuta Općine Fažana („Službene novine Istarske županije“ br. 25/22), a na osnovi mišljenja Zavoda za prostorno uređenje Istarske županije KLASA: 350-02/26-01/00001, URBROJ: 2163-20/1-26-07, od 27. svibnja 2026., primljenog u tijeku javne rasprave II ID UPU Fažana, Općinsko vijeće Općine Fažana na 12. radnoj sjednici održanoj dana _______ 2026. godine, donosi
ODLUKU

o II Izmjenama i dopunama Odluke

 o izradi II. Izmjena i dopuna Urbanističkog plana uređenja naselja Fažana

Članak 1.

Ovom Odlukom mijenja se i dopunjuje Odluka o izradi II. Izmjena i dopuna Urbanističkog plana uređenja naselja Fažana („Službene novine Istarske županije“ br. 39/23 i 43/25).

Članak 2.

Članak 6. mijenja se i sada glasi:

Područje obuhvata izmjena i dopuna plana predstavlja građevinsko područje naselja Fažana, koje je tijekom ranijih novelacija smanjeno za južni dio koji je stavljen izvan snage (Stavljanje izvan snage dijela plana – „Službene novine Istarske županije“ br. 39/23), i središnje dijelove koji su također izuzeti iz obuhvata putem stavljanja izvan snage dijela plana (Stavljanje izvan snage dijela plana – „Službene novine Istarske županije“ br. 28/22). Površine koje su izuzete iz obuhvata temeljnog planskog dokumenta, uključene su u opseg provedbe plana šireg obuhvata-Prostornog plana uređenja Općine Fažana.

Dijelovi obuhvata plana koji su navedenim postupcima stavljeni izvan snage UPU naselja Fažana, kao i obuhvat II ID UPU, označeni su na grafičkom prikazu u privitku. 
IV SAŽETA OCJENA STANJA U OBUHVATU PLANA

Područje obuhvata izvornog plana reducirano je kroz dva postupka stavljanja izvan snage dijelova njegova obuhvata. Kroz proceduru I ID UPU naselja Fažana („Službene novine Istarske županije“ br. 7/25) korigirani su uvjeti propisivanja pristupa građevinskim česticama. 

Kako se unutar obuhvata Plana nalazi još uvijek važeći Detaljni plan uređenja Fažana-jug II („Službene novine Istarske županije“ br. 19/06), a koji se sukladno odredbama čl. 200. Zakona smatra razinom urbanističkog plana uređenja, isti je potrebno staviti izvan snage, budući da nije moguće unutar istog obuhvata imati na snazi više planova iste razine.
Članak 3.

Ova odluka stupa na snagu osmog dana od dana objave u „Službenim novinama Istarske županije“. 
KLASA:

URBROJ:
Fažana,

OPĆINA FAŽANA-FASANA
OPĆINSKO VIJEĆE

Predsjednik Timotej Pejin
O b r a z l o ž e nj e

I. PRAVNA OSNOVA ZA DONOŠENJE OVOG AKTA

Odredba čl. 86. st. 3. Zakona o prostornom uređenju („Narodne novine“ br. 153/13, 65/17, 114/18, 39/19, 98/19, 67/23 i 155/25) propisuje da odluku o izradi prostornog plana lokalne razine donosi predstavničko tijelo jedinice lokalne samouprave. Temelj za donošenje predmetnog akta je i čl. 38. Statuta Općine Fažana-Fasana („Službene novine Istarske županije“ br. 25/22) kojim je propisano da Općinsko vijeće donosi odluke i druge opće akte koji su mu stavljeni u djelokrug zakonom i podzakonskim aktima.

II. Osnovna pitanja koja se uređuju ovim aktom
S obzirom na to da Detaljni plan uređenja „Fažana jug“ čini sastavni dio UPU-a naselja Fažana, te da je istoga u potpunosti potrebno staviti izvan snage, sve kako bi se postupak izrade II ID UPU naselja Fažana mogao nesmetano privesti kraju, donosi se ova odluka sukladno mišljenju Zavoda za prostorno uređenje Istarske županije KLASA: 350-02/26-01/00001, URBROJ: 2163-20/1-26-07, od 27. svibnja 2026.
Ovom odlukom se članak 6. Odluke o izradi II. izmjena i dopuna Urbanističkog plana uređenja naselja Fažana dopunjuje na način da se pod sažetom ocjenom stanja u obuhvatu plana dodaje, cit.:

„Kako se unutar obuhvata Plana nalazi još uvijek važeći Detaljni plan uređenja Fažana-jug II („Službene Novine Istarske županije“ br. 19/06), a koji se sukladno odredbama čl. 200. Zakona smatra razinom urbanističkog plana uređenja, isti je potrebno staviti izvan snage, budući da nije moguće unutar istog obuhvata imati na snazi više planova iste razine.“
III. FINANCIJSKA SREDSTVA POTREBNA ZA PROVEDBU AKTA

Za provedbu ovog akta nije potrebno osigurati financijska sredstva u proračunu Općine Fažana-Fasana.
PROČELNIK

Dimitrije Švabić
